|  |
| --- |
| **LITGRID AB**  Kodas 302564383  Buveinė registruota adresu Karlo Gustavo Emilio Manerheimo g. 8, Vilnius, Lietuva  Duomenys apie bendrovę kaupiami ir saugomi Juridinių asmenų registre  (toliau – Bendrovė) |

**2022 M. BIRŽELIO 13 D. NEEILINIO visuotinio akcininkų susirinkimo**

**BENDRASIS BALSAVIMO BIULETENIS**

**AKCININKO DUOMENYS**

Prašome lentelėje nurodyti duomenis apie balsuojantį akcininką:

|  |  |
| --- | --- |
| Akcininko vardas, pavardė (pavadinimas):  **Vardas, pavardė / pavadinimas** | Akcininko asmens kodas (juridinio asmens kodas):  **Asmens kodas / juridinio asmens kodas** |
| Akcininko turimų akcijų skaičius:  **Akcijų skaičius** | |

**BALSAVIMAS PROCEDŪRINIAIS KLAUSIMAIS**

Prašome lentelėje pažymėti variantą, kurį pasirenkate: „UŽ“ ar „PRIEŠ“.

|  |  |  |  |
| --- | --- | --- | --- |
| **Eil. Nr.** | **Procedūrinis klausimas** | **Balsavimas** | |
|  | Visuotinio akcininkų susirinkimo pirmininku išrinkti: **Vardas, pavardė** | **UŽ** | **PRIEŠ** |
|  | Visuotinio akcininkų susirinkimo sekretoriumi išrinkti: **Vardas, pavardė** | **UŽ** | **PRIEŠ** |
|  | Asmeniu, atsakingu už LR akcinių bendrovių įstatymo 22 straipsnio 2 ir 3 dalyse numatytų veiksmų atlikimą, išrinkti: **Vardas, pavardė** | **UŽ** | **PRIEŠ** |

**BALSAVIMAS DARBOTVARKĖS KLAUSIMAIS**

Prašome lentelėje pažymėti variantą, kurį pasirenkate: „UŽ“ ar „PRIEŠ“.

|  |  |  |  |  |
| --- | --- | --- | --- | --- |
| **Eil. Nr.** | **Darbotvarkės klausimas** | **Siūlomi sprendimo projektai** | **Balsavimas** | |
|  | **Dėl pritarimo LITGRID AB 2022 m. gegužės 20 d. valdybos sprendimui (sprendimo Nr. 12)** | **I. Pritarti 2021-03-23 pasirašytos viengrandės oro linijos Jurbarkas-Bitėnai (LN 531) rekonstravimo į dvigrandę projektavimo ir rangos darbų sutarties Nr. 21VP-SUT-40 330 kV su tiekėjų grupe, kurią sudaro UAB „Empower-Fidelitas“ (juridinio asmens kodas: 123855155, buveinės adresas: Galinės g. 8, Galinė, LT-14247 Vilniaus r.) ir EMPOWER AS (juridinio asmens kodas: 11445550, buveinės adresas: K. A. Hermanni 8a, 10121 Tallinn, Estija) esminėms sandorio sąlygoms, pakeičiant sutarties kainą:**  **1.Bendrosios sąlygos - Tarptautinės inžinierių konsultantų federacijos (Fédération Internationale des Ingénieurs-Conceils, FIDIC) išleistos Rangovo projektuojamų statybos ir inžinerinių darbų, elektros ir mechanikos įrenginių projektavimo ir statybos bei įrangos sutarties sąlygos (Geltonoji knyga), pirmas leidimas 1999 m. (antroji pataisyta laida lietuvių kalba, 2007 m.)**  **2.Sutarties objektas – 330 kV viengrandės oro linijos Jurbarkas-Bitėnai (LN 531) rekonstravimo į dvigrandę oro liniją projektavimo ir statybos darbai.**  **3.Darbų atlikimo terminas - Darbai turi būti atlikti pilna apimtimi ir tinkamai užbaigti iki 2023 m. balandžio 1 d. Darbų etapai:**  **-I etapas (iki 2022 m. sausio 7 d.) – parengti techninį projektą ir gauti statybą leidžiantį dokumentą;**  **- II etapas (iki 2023 m. balandžio 1 d.) – parengti Objekto statybos darbo projektą, atlikti ir užbaigti Objekto statybos Darbus įskaitant sėkmingai atliktus visus bandymus, ir gauti bei pateikti Užsakovui Objekto statybos užbaigimo aktą.**  **4. Sutarties galiojimo terminas - iki šalių sutartinių įsipareigojimų atlikimo arba Sutarties nutraukimo.**  **5. Sutarties kaina - sutarties įgyvendinimui skiriama papildomai 2 466 315 Eur be PVM, iš viso sutarties kaina 14 781 158,14 Eur be PVM.**  **6. Sutarties kainodara ir mokėjimai – Sutarčiai taikoma įkainio su peržiūra kainodara. Kiekvieno etapo kaina bus mokama dalimis, kurių dydis sutartas kaip procentinė dalis nuo etapo kainos. Mokėjimai bus susieti su pasiektais tarpiniais rezultatais.**  **7. Sutarties kainos pataisymai dėl pasikeitusių Išlaidų kainų - Rangovui mokėtinos sumos už Rangos darbus gali būti perskaičiuojamos tik tuo atveju, jeigu LR statistikos departamento skelbiamo mėnesinio statybos sąnaudų kainų indekso „Inžineriniai statiniai“ (Indeksas) reikšmė pakinta:daugiau kaip 10% per bet kurį 12 mėnesių laikotarpį, arba daugiau kaip 15% per bet kurį laikotarpį po statybą leidžiančio dokumento išdavimo, jeigu tuo laikotarpiu metinis indeksavimas nebuvo atliekamas;**  **8. Sutarties kainos pataisymai dėl Įstatymų pakeitimo - Sutarties kaina bus perskaičiuojama, jeigu po Sutarties sudarymo pasikeis Įstatymai arba jų aiškinimas ir dėl to padidės arba sumažės Rangovo Išlaidos (Sutarties vykdymo kaštai). Rangovas neturės teisės į pelną nuo padidėjusių Išlaidų. Sutarties kaina bus perskaičiuojama, atsižvelgiant į PVM padidėjimus ar sumažėjimus dėl Įstatymų, susijusių su PVM. Kitus mokesčius (išskyrus PVM) reglamentuojančių teisės aktų pakeitimai neturės įtakos Sutarties kainai;**  **9. Atsiskaitymo tvarka - Mokėjimai Rangovui bus atliekami tik po to, kai Inžinierius (ar Užsakovas) patvirtins, kad įvykdytos visos sąlygos, su kuriomis siejama eilinė įmoka. Tik tada Rangovas įgis teisę išrašyti PVM sąskaitą faktūrą pagal Sutartį atitinkamai sumai. Mokėjimo terminas – per 30 dienų nuo Rangovo sąskaitos faktūros pateikimo dienos.Visi mokėjimai atliekami eurais.**  **10. Išankstinis mokėjimas (avansas) - Rangovas turės teisę gauti išankstinį mokėjimą (avansą) – 5% nuo II etapo darbų etapo Priimtos sutarties sumos be PVM - su sąlyga, jog pateiks Užsakovui Sutarties įvykdymo užtikrinimą. Išankstinis mokėjimas turi būti grąžintas atskaitant po 5% nuo kiekvienos Mokėjimo pažymos ir Rangovo PVM sąskaitos – faktūros. Atskaitymai turi būti daromi tol, kol išankstinis mokėjimas bus visiškai grąžintas.**  **11. Sulaikymo procentas ir sulaikomų pinigų suma - nuo kiekvienos Rangovo PVM sąskaitos – faktūros sulaikoma 10% mokėtinos sumos iki bus pasiekta 10% nuo Priimtos sutarties sumos (be PVM) sulaikomų pinigų suma. Sulaikytų pinigų grąžinimas atliekamas po Statybos užbaigimo akto išdavimo, Rangovui užbaigus visus nebaigtus darbus, nurodytus Darbų Perėmimo pažymoje ir Inžinieriui patvirtinus tokių darbų tinkamą užbaigimą.**  **12. Įsipareigojimų užtikrinimo priemonės:**  **12.1. Sutarties įvykdymo užtikrinimas (Atlikimo garantija) - pirmo pareikalavimo, neatšaukiama ir besąlyginė banko, nurodyto Užsakovo priimtinų bankų sąraše, garantija. Garantijos dydis - 10% Priimtos Sutarties sumos (be PVM) už visą Projektą.**  **12.2. Garantinio laikotarpio garantija - pirmo pareikalavimo, neatšaukiama ir besąlyginė banko, nurodyto Užsakovo priimtinų bankų sąraše, garantija. Garantijos dydis pirmiems metams yra 10% nuo Sutarties kainos (be PVM), antriems ir tretiems metams- 5% nuo sutarties kainos (be PVM).**  **13. Atsakomybė:**  **13.1 Kompensacija už uždelsimą - Už I etapo vėlavimą - 0.04% nuo Priimtos Sutarties sumos už I etapą už kiekvieną dieną, mokama eurais. Už II etapo vėlavimą - 0.04% nuo priimtos Sutarties sumos už II etapą, už kiekvieną dieną, mokama eurais.**  **13.2. Netesybos už vėlavimą užbaigti smulkų nebaigtą darbą ir/ar ištaisyti defektus – 1000 Eur už kiekvieną pažeidimo dieną, skaičiuojamą atskirai už kiekvieną pažeidimo atvejį.**  **13.3. Netesybos už vėlavimą ištaisyti defektus per Pranešimo apie defektus laiką - 1000 Eur už kiekvieną pažeidimo dieną,  skaičiuojamą atskirai už kiekvieną pažeidimo atvejį.**  **13.4 Bauda už įsipareigojimo dėl atlyginimų dydžio nevykdymą - 10 000 Eur už kiekvieną mėnesį, kurį  nevykdomas įsipareigojimas.**  **13.5. Bauda už vėlavimą pateikti programą – 100 Eur bauda, kai vėluojama pateikti atnaujintą programą.  13.6. Bendra atsakomybė už vėlavimą pateikti atnaujintą programą negali viršyti 10 000 Eur.**  **13.7. Bauda už techninio projekto dokumentacijos nesuderinimą su Užsakovu dėl Rangovo kaltės per 3 kartus – 400 Eur už kiekvieną pakartotinį dokumentų derinimą, viršijantį 3 kartų derinimo ribą.**  **13.8. Bauda nustačius, kad objekte Rangovo personalo ar trečiųjų asmenų, už kuriuos atsakingas Rangovas, darbuotojai yra apsvaigę nuo alkoholio, narkotinių, toksinių ir (arba) psichotropinių medžiagų - 1500 Eur už kiekvieną atvejį;**  **13.9. Bus taikomos tokios ribos Šalių atsakomybei už tiesioginius nuostolius pagal Sutartį:**  **13.10. Bendra Rangovo atsakomybė neviršys 100% Priimtos sutarties sumos už visą Projektą;**  **13.11. Rangovo atsakomybė už uždelsimą neviršys 10% priimtos Sutarties sumos už visą Projektą (be PVM);**  **13.12. Bendra Užsakovo atsakomybė neviršys 100% Priimtos sutarties sumos už visą Projektą.**  **II. Įgalioti LITGRID AB generalinį direktorių be atskiro LITGRID AB valdybos sprendimo priimti sprendimus dėl sutarties esminės sąlygos – sutarties kaina – pakeitimo mažinant kainą be jokių apribojimų arba didinant kainą sudarant susitarimus dėl papildomų darbų įsigijimo ir / ar pagrįsto medžiagų / įrangos kainų padidėjimo, jeigu bendra visų susitarimų dėl papildomų darbų kainų suma neviršija 10% (t.y.  1 231 484,30 EUR be PVM) nuo pradinės sutarties kainos.**  **III. Įpareigoti LITGRID AB generalinį direktorių apie šio sprendimo II p. priimtus sprendimus dėl sutarties esminės sąlygos pakeitimo informuoti valdybą prieš priimant tokį sprendimą el. laišku.** | **UŽ** | **PRIEŠ** |

Pasirašydamas šį biuletenį, akcininkas taip pat patvirtina, kad informacija apie šaukiamą Bendrovės visuotinį akcininkų susirinkimą buvo tinkamai ir laiku pateikta, akcininkas neturi jokių pretenzijų dėl visuotinio akcininkų susirinkimo sušaukimo, o taip pat patvirtina, jog jam buvo pateikta visa informacija / dokumentai, kurie būtini balsuojant dėl kiekvieno iš darbotvarkės klausimų.

Vardas, pavardė / pavadinimas,

atstovo vardas ir pavardė, pareigos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parašas ir pasirašymo data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Teisę balsuoti suteikiančio dokumento

pavadinimas, data, numeris

(jeigu biuletenį pasirašo ne akcininko vadovas): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_